Betogings ruk ook handuit op Kaapse paaie | Nuus24
Johannesburg – In Modderdam-weg in Bishop Lavis op die Kaapse Vlakte bestook betogende inwoners motors met klippe en verskeie strate in die gebied is afgesper. Die metropolisie sê 'n groep van sowat 200 mense betoog teen 'n tekort aan behuising. Die betogers het strate ook met rommel en brandende buitebande versper. Die onderhoof van die metropolisie, Yolanda Faro, sê die situasie is plofbaar, het RSG berig.Dié verkeersontwrigting kom terwyl gewelddadige betogings ook in Johannesburg plaasvind.Beyers Naudé-rylaan is gesluit ná betogers in Zandspruit motors met klippe bestook het, het die stad se metropolisie aangekondig.“As gevolg van rotse en klippe in die pad en mense wat motors met klippe bestook, moes ons Beyers Naudé-rylaan naby Peterweg toemaak,” het supt. Wayne Minnaar van die Johannesburgse metropolisie gesê.Sapa berig motoriste wat van Krugersdorp na Johannesburg ry, sal nie dié pad kan gebruik nie.“Ons doen ‘n beroep op motoriste om Malibongwe-rylaan en Hendrik Potgieter-weg te gebruik...” het Minnaar gesê.“Ons is nie seker oor die redes vir die betoging nie, maar dis nie veilig nie.”Minnaar sê daar is ‘n sterk polisie-teenwoordigheid in die gebied.– Word jy deur die betogings geraak? Stuur jou storie en foto’s na terugvoer@nuus24.com en fotos@nuus24.com Volg Nuus24 op Twitter Lees meer oor: johannesburg | kaapstad | verkeer | betogings | beyers naudé-rylaan VOLGENDE OP NUUS24X